CELEX: 32021D1797
Language: el
Date: 2021-10-05 00:00:00
Title: Απόφαση (ΕΕ) 2021/1797 του Συμβουλίου της 5ης Οκτωβρίου 2021 σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της Επιτροπής Σύνδεσης στη σύνθεσή της για τα εμπορικά θέματα, η οποία συγκροτήθηκε με τη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου, για την τροποποίηση του προσαρτήματος XVII-3 (Κανόνες που ισχύουν στις υπηρεσίες τηλεπικοινωνιών), του προσαρτήματος XVII-4 (Κανόνες που ισχύουν στις ταχυδρομικές υπηρεσίες και στις υπηρεσίες ταχυμεταφορών) και του προσαρτήματος XVII-5 (Κανόνες που ισχύουν στις διεθνείς θαλάσσιες μεταφορές) του παραρτήματος XVII της εν λόγω συμφωνίας

12.10.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 361/48
               
            
         ΑΠΟΦΑΣΗ (ΕΕ) 2021/1797 ΤΟΥ ΣΥΜΒΟΥΛΙΟΥ
         της 5ης Οκτωβρίου 2021
         σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της Επιτροπής Σύνδεσης στη σύνθεσή της για τα εμπορικά θέματα, η οποία συγκροτήθηκε με τη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου, για την τροποποίηση του προσαρτήματος XVII-3 (Κανόνες που ισχύουν στις υπηρεσίες τηλεπικοινωνιών), του προσαρτήματος XVII-4 (Κανόνες που ισχύουν στις ταχυδρομικές υπηρεσίες και στις υπηρεσίες ταχυμεταφορών) και του προσαρτήματος XVII-5 (Κανόνες που ισχύουν στις διεθνείς θαλάσσιες μεταφορές) του παραρτήματος XVII της εν λόγω συμφωνίας
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 100 παράγραφος 2 και το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Η συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου, («συμφωνία») άρχισε να ισχύει την 1η Σεπτεμβρίου 2017.
                  
               
                     (2)
                  
                  
                     Σύμφωνα με το άρθρο 11 του παραρτήματος XVII της συμφωνίας, η Επιτροπή Σύνδεσης στη σύνθεσή της για τα εμπορικά θέματα δύναται να αποφασίσει να τροποποιήσει τις διατάξεις του εν λόγω παραρτήματος.
                  
               
                     (3)
                  
                  
                     Η Επιτροπή Σύνδεσης στη σύνθεσή της για τα εμπορικά θέματα θα εκδώσει απόφαση για την τροποποίηση του προσαρτήματος XVII-3 (Κανόνες που ισχύουν στις υπηρεσίες τηλεπικοινωνιών), του προσαρτήματος XVII-4 (Κανόνες που ισχύουν στις ταχυδρομικές υπηρεσίες και στις υπηρεσίες ταχυμεταφορών) και του προσαρτήματος XVII-5 (Κανόνες που ισχύουν στις διεθνείς θαλάσσιες μεταφορές) του παραρτήματος XVII της συμφωνίας.
                  
               
                     (4)
                  
                  
                     Σύμφωνα με τα άρθρα 114, 124 και 138 της συμφωνίας, η Ένωση και η Ουκρανία αναγνωρίζουν τη σημασία της προσέγγισης της ισχύουσας νομοθεσίας της Ουκρανίας με εκείνη της Ένωσης. Η Ουκρανία πρέπει να εξασφαλίσει ότι η ισχύουσα και η μελλοντική νομοθεσία της θα καταστεί σταδιακά συμβατή προς το κεκτημένο της Ένωσης.
                  
               
                     (5)
                  
                  
                     Δεδομένου ότι αρκετές ενωσιακές πράξεις της Ένωσης που παρατίθενται στο προσάρτημα XVII-3 (Κανόνες που ισχύουν στις υπηρεσίες τηλεπικοινωνιών), στο προσάρτημα XVII-4 (Κανόνες που ισχύουν στις ταχυδρομικές υπηρεσίες και στις υπηρεσίες ταχυμεταφορών) και στο προσάρτημα XVII-5 (Κανόνες που ισχύουν στις διεθνείς θαλάσσιες μεταφορές) του παραρτήματος XVII της συμφωνίας έχουν τροποποιηθεί ή καταργηθεί μετά τη μονογράφηση του κειμένου της συμφωνίας στις 30 Μαρτίου 2012, είναι αναγκαίο να τροποποιηθούν τα εν λόγω προσαρτήματα και να προσαρμοστούν ορισμένες προθεσμίες, ώστε να ληφθεί υπόψη η πρόοδος που έχει ήδη σημειωθεί από την Ουκρανία όσον αφορά τη διαδικασία προσέγγισης της νομοθεσίας της με το ενωσιακό κεκτημένο.
                  
               
                     (6)
                  
                  
                     Ενδείκνυται, συνεπώς, να καθοριστεί η θέση που πρέπει να ληφθεί εξ ονόματος της Ένωσης στο πλαίσιο της Επιτροπής Σύνδεσης στη σύνθεσή της για τα εμπορικά θέματα, καθώς η απόφαση για την τροποποίηση του προσαρτήματος XVII-3 (Κανόνες που ισχύουν στις υπηρεσίες τηλεπικοινωνιών), του προσαρτήματος XVII-4 (Κανόνες που ισχύουν στις ταχυδρομικές υπηρεσίες και στις υπηρεσίες ταχυμεταφορών) και του προσαρτήματος XVII-5 (Κανόνες που ισχύουν στις διεθνείς θαλάσσιες μεταφορές) του παραρτήματος XVII της συμφωνίας θα είναι δεσμευτική για την Ένωση,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θέση που πρέπει να ληφθεί εξ ονόματος της Ένωσης στο πλαίσιο της Επιτροπής Σύνδεσης στη σύνθεσή της για τα εμπορικά θέματα η οποία συγκροτήθηκε με τη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου, όσον αφορά την τροποποίηση του προσαρτήματος XVII-3 (Κανόνες που ισχύουν στις υπηρεσίες τηλεπικοινωνιών), του προσαρτήματος XVII-4 (Κανόνες που ισχύουν στις ταχυδρομικές υπηρεσίες και στις υπηρεσίες ταχυμεταφορών) και του προσαρτήματος XVII-5 (Κανόνες που ισχύουν στις διεθνείς θαλάσσιες μεταφορές) του παραρτήματος XVII της συμφωνίας βασίζεται στο σχέδιο απόφασης της εν λόγω επιτροπής (1).
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Λουξεμβούργο, 5 Οκτωβρίου 2021.
            
               
                  Για το Συμβούλιο
               
               
                  Ο Πρόεδρος
               
               A. ŠIRCELJ
            
         
         
            (1)  Βλέπε έγγραφο ST 11503/21 στον ιστότοπο http://register.consilium.europa.eu..